Go By Brooks

Go By Brooks ass eng lëtzebuergesch Rockband. Hire Stil gëtt dacks als "melancholesche Rock" beschriwwen.

 Bandgeschicht 
Go By Brooks gouf 2013 als akustesche Folk-Soloprojet vun der Sängerin Laetitia Koener gegrënnt.Beschreiwung op entrepotarlon.be Si huet deemools zu Paräis studéiert an hir Ofschlossaarbecht iwwer de Leonard Cohen geschriwwen. Dobäi ass si op säi Gedicht "Go By Brooks" gestouss, no deem de Projet benannt ass.revue.lu: Go By Brooks (net datéiert) Spéider sinn dunn och nach aner Museker derbäikomm an aus dem Soloprojet ass eng Band ginn.

No der éischter Single Streets of Paris (2014) hu Go By Brooks 2015 hir éischt EP Rivers erausbruecht.wort.lu: Go By Brooks sort «Rivers», son premier EP (5. Januar 2015) D'Joer drop koum déi zweet EP, Oceans eraus, déi vun der Singleauskopplung Phoenix gedroe gouf. Dat Lidd handelt iwwer d'Kriibsdiagnos vun der Sängerin hirer Mamm an dem Kampf géint d'Krankheet. Um Lidd Artificial Hearts séngt e Chouer vun 13 Leit mat, an deem aner bekannt Sänger wéi den Daniel Balthasar an den John Rech vun T42 an Dream Catcher ze héiere sinn. D'Releaseparty war an der Kulturfabrik
lequotidien.lu: Go by Brooks à la KuFa : le ruisseau devenu océan vum Pablo Chimienti (15. September 2016).

Another Flame ass den éischten Album vun der Band. E gouf den 8. Dezember 2018 an der Kulturfabrik virgestallt an ass e weideren Hommage un de Leonard Cohen, deem säi lescht Buch viru sengem Doud 2016 den Titel The Flame hatlequotidien.lu: Go By Brooks brûle d’une autre flamme vum Pabloo Chimienti (10. Januar 2019). Den Album gouf an de Linster Studios opgeholl a krut gutt KritickenKritik op musicampus.deKritik op musikreviews.deKritik op rock.music-newsletter.deKritik op underdog-fanzine.de. Den Extrait Broken gouf als Single ausgekoppelt. 2019 koum och nach eng weider Single eraus, Lost, déi net um Album ass. Fir béid Lidder gouf e Museksvideo gedréint.

Virun der COVID-19-Pandemie hu Go By Brooks tëschent 25 a 35 Concerte pro Joer gespilltculture.lu: This Is Her War: Le nouvel album de Go By Brooks vum Pablo Chimienti (16. Mee 2022).

Am Summer 2020 hu Go By Brooks d'Lidd How to Sing to a Man verëffentlecht an duerno e Live-Album vun engem Concert am Kulturzentrum Aalt Stadhaus opgeholl, am Kader vun der Soirée "The Stage is Hers", bei där mam Fernanda Stange a Ptolemea zwou weider Sängerinnen opgetruede sinnchronicle.lu: The Stage is Hers Music Festival (5. Mäerz 2021). Wéinst de Coronarestriktioune duerften nëmmen 30 Lei am Publikum sëtzenculture.lu: Il faut savourer chaque instant passé sur scène vum Pablo Chimienti (2. August 2021).

Am Mäerz 2022 huet d'Lidd All We Are der Grupp hiren zweete Studioalbum This Is Her War, deen de 6. Mee op de Maart koum, ugekënnergt. E gouf vum Tom Gatti gemëscht a vum Gert Van Hoof gemastert.

D'Sängerin Laetitia Koener an de Gittarist Nicolas Palumbo si bestuet.land.lu: Nouvelle énergie vum Romuald Collard (27. Mee 2022)

 Diskografie 
 Albumen 
 2018: Another Flame
 2022: This Is Her War

 EPen 
 2015: Rivers
 2016: Oceans
 2021: Live at Aalt Stadhaus

 Singelen 

 2014: Streets of Paris
 2016: Phoenix
 2018: Broken
 2019: Lost
 2020: How to Sing to a Man
 2022: All We Are

 Um Spaweck 
 Profil op Facebook an Instagram
 Diskografie op Rate Your Music a Bandcamp
 Videografie op YouTube

Kategorie:Lëtzebuergesch Rockgruppen
Kategorie:Lëtzebuergesch Popgruppen